શહેરમાં છેલ્લા બે-ત્રણ દિવસથી અકસ્માત અને તેમાં મોતની સંખ્યામાં ગંભીર રીતે વધારો થયો છે. રામોલમાં મજૂરી કામ કરીને થાકેલી એક વૃદ્ધા ભરબપોરે ઝાડ નીચે આરામ કરી રહી હતી ત્યારે એક ૧૦૮ના પાયલોટ (ડ્રાઈવર)એ ઓચીંતા જ બાજુમાં પાર્ક કરેલી ૧૦૮ વાન ચાલુ કરી રિવર્સ લેતા વાનનું પૈડું વૃદ્ધાના માથા પરથી ફરી વળતા તેનું મોત થયું હતું. રામોલમાં બનેલી ઘટના અંગે મોટા ચિલોડા તળાવના છાપરા પાસે રહેતા શંકરભાઈ રતાજી મારવાડી (ઉં. ૬૫)એ ફરિયાદ કરી છે કે, તે અને તેમના પત્ની સુનીબેન (ઉં.૬૦) જૂના ગોદડા ભેગા કરીને વેચવાનો વેપાર કરતા હતા.